
S'ha realitzat una cartografia geològica a escala 1/25.000 de l'extrem meridional 
de les Serres de Llevant de l'illa de Mallorca, posant especial esment en la 
disposició dels materials estructurats. La sèrie estratigràfica s'inicia en el trànsit 
Triàsic-Juràssic i es continua, amb algunes llacunes, fins al Plioquaternari. El 
Mesozoic es presenta amb fàcies dolomítiques de plataforma (Rethià-Lias), que 
cap al sostre deriven a fàcies pelagiques (Dogger, Malm i Cretaci). El Paleogen 
(Eocè mitjà-Oligocè inferior), presenta fàcies de plataforma amb alguna intercalació 
paràlica. El Neogen inferior i mitjà està representat per materials d'origen litorat 
que evolucionen a fàcies marines profundes cap al sostre, mentre que El Neogen 
superior-Quaternari es disposa de forma discordante sobre els anteriors materials 
i està constituit per calcarenites de plataforma del Miocè superior i fàcies al.luvials 
del Pliocè i Quaternari. Des del punt de vista estructural, predomina una tectònica 
compressiva que ha donat lloc a una complexa superposició de làmines 
encavalcants. La direcció predominant de les estructures és NVV-SE, mentre que 
a l'extrem occidental predominen les estructures de direcció NE-SW. Es creu que 
això és degut a la superposició de dues fases tectòniques compressives. 
Paraules clau: Estructura, compressió estratigrafia, Mallorca. 


GEOLOGICAL STUDY OF THE MERIDIONAL SECTOR OF SERRES DE LLE- 
VANT (MALLORCA). A geological cartography (1/25000 scale) has been performed 
of the meridional extreme of the Serres de Llevant of Mallorca island, paying 
special attention on the disposition of structural materials. The stratigraphic series 
starts in the Triassic-Jurassic transit and continues, with some gaps, through the 
Plioquaternary. The Mesozoic appears with platform dolomitic facies (Rethià-Lias) 
which, towards the top, evolve into pelagic facies (Dogger, Malm and Cretaci). The 
Paleogene (medium Eocene-inferior Oligocene) presents platform facies with some 
paralic intercalation. The Inferior and Middle Neogene is represented with materials 
of littoral origin which evolve into marine deep facies towards the top, whereas the 
Superior Neogene-Quaternary is disconformly disposed upon the previous materials 
and it is constituted by platform calcarenites of the Superior Miocene and alluvial 
facies of the Pliocene and Quaternary. From the structural viewpoint, a 
compressive tectonic predominates and has turned into a complex superposition 
of thrust sheets. The dominant direction of the structures is NW-SW, whereas in 

the occidental extreme the predominant direction is NE-SW. It is believed that this 
is due to the superposition of two compressive tectonic phases. The majority of 
folds and faults detected would be associated to these two phases. 
Keywords: Structure, compressious, stratigraphy, Mallorca. 

Introducció 


Les illes Balears formen part d'un 
promontori que les uneix als relleus de 
les serralades Bétiques. Mallorca és la 
major de les illes que emergeixen 
d'aquest promontori i, des del punt de 
vista fisiogreogràfic, s'hi distingueixen 
tres regions: la serra de Tramuntana o 
serra Nord, la regió central o Pla i les 
serres de Llevant. Aquestes darreres 
estan formades per una alienació mun- 
tanyenca de direcció general NE-SW, 
que va del litoral de la península d'Artà 
fins als voltants de Santanyí, emergint 
de nou a l'arxipèlag de Cabrera. Els 
seus relleus són generalment suaus, 
amb altures màximes que en molt 
comptades ocasions superen els 500m. 

S'ha realitzat un estudi geològic del 
sector meridional d'aquestes serres a 
partir d'una línia imaginària que apro- 
ximadament es correspon amb la carre- 
tera que uneix Felanitx amb Portocolom 


(Fig.1). 


Antecedents 


La zona descrita ha estat estudia- 
da per Hermite (1879); Darder (1913, 
1915 i 1925); Escandell i Colom (1962); 
Arbona i Colom (1983); Pares (1985); 
Sabat (1986) i Ramos (1988). 


Hermite (1878), descriu a l'àrea la 
presencia del Juràssic, Neocomià i 
Eocè mitjà. Per aquest autor, que és el 
primer que realitza alguns talls interpre- 
tatius, l'estructura es resol únicament a 
partir de falles normals. 

Darder (1913-15), en estudiar la 
zona, cita per primera vegada a l'illa la 
presència d'estructures encavalcants 
que suposa es deuran fer extensives, 
com a mínim, a totes les serres de 
Llevant. Diferencia dues unitats tectòni- 
ques: La primera (sèrie correguda), con- 
té Juràssic, Neocomià i Eocè. La sego- 
na (sèrie contracorreguda), solament es- 
taria formada per Juràssic. Adjunta un 
mapa geològic a escala aproximada 1/ 
50.000 i nombrosos talls interpretatius. 
Posteriorment (Darder 1925), publica un 
estudi sobre la tectònica de les serres 
de Llevant en el que distingeix dos sec- 
tors, L'un més septentrional amb alinea- 
cions de direcció NE-SVV i l'altre, més 
meridional, amb alineacions de direcció 
NVV-SE. En aquest darrer sector, en el 
que descriu quatre unitats encavalcants, 
suposa que s'han succeit dues fases 
tectòniques amb empentes perpendi- 
culars, la primera després de l'Oligocè 
i la segona entre el Burdigalià i el Tor- 
tonià. Darder (1933) publica, per encàr- 
reg de la Diputació de Balears, un ma- 
pa geològic de totes les serres a esca- 
la 1/50.000. 


Ll. Moragues, Estudi geològic de les serres de Llevant 


Escandell i Colom (1962a, 1962b), 
realitzen una revisió del Nummulític 
mallorquí descrivint, a la zona que ens 
ocupa, la preséncia del Luteciá, Barto- 
nià i Ludià-Estampià. Posteriorment pu- 
bliquen un mapa geològic a escala 1/ 
50.000 basat en el realitzat anterior- 
ment per Darder. 

Arbona i Colom (1983), troben a 
les proximitats de Felanitx uns nivells 
que pertanyen al Cretaci mitjà (Gault), 
descrit per primera vegada fora del con- 
text de les serres de Tramuntana. 

Pares (1985), realitza un estudi de 
la zona en questió, acompanyat d'un 
mapa geològic a escala 1/25.000 i di- 
versos talls interpretatius. Defineix tres 
unitats tectòniques separades per plans 
d'encavalcament subhoritzontals. La uni- 
tat inferior (autòctona relativa) estaria 
constituida pel Cretaci i l'Eocè mitjà, la 
unitat intermèdia (al.lòctona), per dolo- 
mies de platafoma del Juràssic inferior 
i la unitat superior (també al.lòctona), 
pel Juràssic mitjà i superior i pels de- 
pòsits de l'Oligocè superior-Miocè infe- 
rior. A l'interior d'aquestes unitats exis- 
teixen plecs de direcció predominant 
NVV-SE vergents al NE, que són tallats 
pels encavalcaments. Per aquest autor 
l'edat dels encavalcaments estaria com- 
presa entre el trànsit Oligocè-Miocè i el 
Miocè mitjà. 

Sabat (1986), duu a terme un com- 
plet estudi de l'estructura de les serres 
de Llevant. Defineix set unitats tectòni- 
ques per al conjunt de les serres. 
L'estructura dominant són els encaval- 
caments amb transport cap al NVV. 
Considera la seva edat compresa entre 
l'Oligocè i el Miocè inferior. En la zona 
que ens ocupa situa tres de les set 
unitats descrites i interpreta el fet de 
que les direccions estructurals del sec- 

tor meridional siguin perpendiculars a 
(es del septentrional, i també a la resta 
de l'illa, com el resultat de l'existència 
de rampes laterals associades als en- 
cavalcaments. Inclou un mapa geològic 
a escala 1/50.000 i nombrosos talls 
interpretatius. 

Ramos (1988), realitza un estudi 
del Paleogen de les Balears. Per 
aquest sector de les serres defineix: la 
Fm. de Calcarenites de s'Envestida (Lu- 
tecià superior-Bartonià), la Fm. de Mar- 
gues del Calvari (Priabonià inferior) i la 
Fm. calcàries de Galdent (Priabonià su- 
perior). 


Metodologia 


Per a la realització del present es- 
tudi s'ha duit a terme una cartografia 
superficial a escala 1/25.000, en la que 
s'han diferenciat els següents grups de 
fàcies: Dolomies del Triàsic superior i 
Lias (L), Margocalcàries i calcàries del 
Dogger i Malm (J), Margues del Neoco- 
mià i Gault (C), Calcarenites del Lute- 
cià i Bartonià (E); Margues i calcare- 
nites del Priabonià i Estampià inferior 
(O), Conglomerats i calcarenites del 
Cattià superior i Aquitanià inferior (U), 
Lutites de l'Aquitanià superior i Burdiga- 
lia inferior (A), Margues del Burdigatià 
superior i Langhià inferior (M) i, Mate- 
rials postorogènics del Miocè superior, 
Pliocè i Quaternari (P). 

Per dur a terme les descripcions 
de les sequències estratigràfiques, s'han 
pres dades relatives a les serres de 
Llevant de: Darder. (1925), Escandell i 
Colom (1962-63), Aalvaro et al. (1984); 
Fornós et al. (1984), Pares (1985); 
Sàbat (1986) i Ramos (1988), juntament 
amb aportacions pròpies. 

S'ha posat especial atenció en la 
distribució dels diferents grups de fàcies 
dels materials estructurats que consti- 
tueixen les serres, per la qual cosa els 
materials postorogènics, que van del 
Miocè superior al Quaternari, han estat 
cartografiats com a una única unitat. 
També s'han estudiat detingudament les 
relacions geomètriques que existeixen 
entre les diferents unitats tectòniques a 
partir de les quals s'ha obtingut l'esque- 
ma estructural. Malgrat tot, en aquest 
treball no s'ha realitzat un estudi de les 
estructures d'ordre menor associades 
als encavalcaments i als plecs. 

Quan pel seu interès es fa refe- 
rència a un punt geogràfic determinat, 
s'indicaran les seves coordenades en 
projecció UTM. 


Estratigrafia 


En el conjunt de l'illa de Mallorca 
afloren materials compresos entre el 
Carbonifer i el Quaternari, amb dos lla- 
cunes estratigràfiques d'una certa enti- 
tat: la primera inclou del Carbonífer su- 
perior a gran part del Pèrmic i la sego- 
na, del Paleocè a l'Eocè inferior. 

En la superficie cartografiada els 
materials aflorants més antics pertanyen 
al Triàsic superior que, juntament amb 
els del Lias, Dogger, Malm i Neocomià, 
es distribueixen extensament per tota 
l'àrea. Els materials detrítico-carbonatats 
del Paleogen i el seu trànsit cap al 
Neógen, presenten una distribució més 
irregular i es depositen sobre un pa- 
leorrelleu constituit per les margocal- 
càries i les margues del Juràssic supe- 
rior i Cretaci. El Miocè inferior i mitjà 
afloren únicament en el sector més oc- 
cidental i en la unitat tectònica inferior. 

Els materials postorogènics del Miocè 
superior, Pliocè i Quaternari, se situen 
a les zones més deprimides, discordant- 
ment sobre els materials anteriorment 
enumerats, formant superfícies tabulars 
que arriben fins a la costa i que es 
coneixen com a Marines de Llevant. 


Rethià-Lias: (L) 


Aquesta unitat dolomítica es troba 
àmpliament representada per tot el ter- 
ritori estudiat. S'inicia amb un tram infe- 
rior de dolomicrites molt laminades amb 
fàbriques de tipus fenestral. A la lami- 
nació se li uneix una densa fracturació 
vertical que dóna lloc a petits paral.le- 
lepípedes que s'exploten com a àrids 
en nombroses pedreres. A causa de la 
forta dolomitització soferta, l'absència de 
fòssils és palesa, per la qual cosa 
aquest tram s'ha anat situant en el 
Triàsic superior (Fallot, 1922, Darder, 
1925, Eescandell i Colom, 1962: Alvaro 
et al., 1984), o en el Juràssic inferior 
(Darder, 1913-15, Fornós et al., 1984). 
En aquest treball l'atribuim a la Fm. 
Felanitx de Alvaro et al. (1984), que 
aquets autors situen en el Rethiá. La 
potència d'aquest tram es desconeix pel 
fet que la seva base no aflora en els 
dominis de les serres, però com a mi- 
nim pot estar compresa entre els 100 i 
200 m. Fornós et al. (1984), l'associen 
a un ambient supramareal. 

El tram superior, amb una potència 
aproximada de 200 m, està format per 
dolomies laminades obscures disposa- 
des en capes de potències submètri- 
ques que intercalen nivells de bretxes 
intraformacionals. El trànsit amb el tram 
inferior es net i cap a la part superior 
de la sequència la dolomitizacio és 
menys intensa. Seguint Alvaro et al. 

(1984), atribuim aquest tram a la Fm. 
Mal Pas, que ells situen en el Lias in- 
ferior. Per a Fornós et al. (1984), 
aquest tram correspondria a un ambient 
supra i intermareal. Aquests maitexos 
autors situen en la zona de so na Moi- 
xa, i a sostre dels nivells dolomítics, un 
Lias superior format per calcàries oolíti- 
ques i algals amb una potència aproxi- 
mada de 200 m. Aquest nivell no ha 
pogut esser reconegut en els dominis 
de la zona estudiada. 


Dogger-Malm: (J) 


En el Juràssic de la Serra de so 
na Moixa, Fornós et al. (1984), diferen- 
cien quatre unitats litoestratigràfiques, 
totes elles presents a la zona estudiada 
(Pares, 1985). 

La primera unitat es caracteritza 
per l'alternança de calcàries amb radio- 
laris i margues amb Cancellophycus. Al 
sostre presenta alguns slumps i finalitza 
amb nivells nodulosos ferruginitzats que 
contenen ammonits pertanyents al Dog- 
ger (Aalenià mitjà-Cal.lovià inferior). La 
seva potencia varia de 100 a 250 m. 

La unitat suprajacent està formada 
per una alternança de grainstones oolí- 
tics amb geometries lenticulars i sedi- 
ments pelàgics. Els cossos oolítics po- 
den presentar potències de fins a 10 m 
i als voltants de Sant Salvador estan 
molt dolomititzats. S'interpreten com a 
materials turbidítics no canalitzats. Entre 
el cossos oolítics, i sobre tot al sostre 
d'aquesta formació, s'intercalen pach- 
stones de peloides, wackstones amb 
filaments (Posidonimya) i mudstones. La 
potència total d'aquesta unitat varia de 
0 a 70 mi se li atribueix una edat de 
Dogger superior a Malm Inferior. 

La següent unitat està formada per 


mudstones amb radiolaris i laminació 
paral.lela amb nivells intercalats de sílex 
d'origen diagenètic. La seva potència 
varia de 30 a 120 m. S'interpreten com 
a sediments originats en un ambient 
pelàgic amb predomini de fauna silícica. 

Finalment ve una unitat formada 
per una alternança de nivells decimè- 
trics de mudstones amb radiolaris i 
espícules d'esponges i grainstones amb 
base localment erosiva constituits per 
peloides, equinoderms i foraminifers tex- 
tulàrids. Es frequent la presència de 
slumps. La gran quantitat de tintínids 
que apareixen al sostre d'aquesta for- 
mació a permès atribuir a aquesta uni- 
tat una edat portlandiana. S'interpreten 
com a depòsits de talús progradant 
sobre sediments pelàgics. 


Neocomià - Gault: (C). 


Aquesta sequència està formada 
per una monòtona alternança de mar- 
gues i margocalcàries de colors clars la 
potència de la qual pot assolir els 500 
m. Per la seva similitud amb altres 
punts de l'illa, a aquesta unitat se l'ha 
assignat al Neocomià. Es tracta de se- 
diments pelàgics en els que són abun- 
dants els nannoconus i els tintínids. 

En algunes zones molt localitzades 
situades en els voltants des Carritxó 
(x:51533; y:436417 i x:51525, 
y:436454), per damunt aquestes mago- 
calcaries es disposen unes margues 
blaves amb belemnits, que Arbona i 
Colom (1983), atribueixen al Gault. 


Lutecia - Bartonia: (E). 

Es disposa sempre damunt un pa- 
leorrelleu cretaci i el seu sostre coinci- 
deix amb la superfície topogràfica o és 
tallat per un pla d'encabalcament. Està 

constituit per una sequència regresiva 
amb tres trams de característiques lito- 
lògiques diferents. El primer tram pe- 
senta una potència d'uns 150 m i està 
format per calcarenites bioclàstiques de 
plataforma soma que alternen amb 
interbancs lutítics. Les calcarenites es 
presenten generalment en trams po- 
tents i massius i les lutites en bancs de 
0,5 a 2 m, contenint aquestes darreres 
una gran quantitat de foraminifers, prin- 
cipalment nummulits. 

El tram intermedi, d'uns 5 m de 
potència, presenta un caràcter litoral. 
El formen uns gresos disposats en 
bancs de fins a 1 m de potència amb 
passades centimètriques de microcon- 
glomerats constituits exclusivament per 
còdols de quars molt ben arrodonits. 

El tram superior està format per ni- 
vells detrítics amb arenes i lumaquel-les 
de bivalves, corresponents a una am- 
bient restringit. La seva potència és 
d'uns 50 m. 

Aquests nivells coincideixen amb la 
Fm. Calcarenites de s'Envestida de Ra- 
mos (1988) i presenten una àmplia dis- 
tribució pels voltants des Carritxó i Cas 
Concos. 


Priabonià - Estampià: (O). 


Aquesta unitat aflora exclusivament 
al SE de Felanitx (puig del Calvari, sa 
Coma Vella) i en les zones de Son Ra- 
monet i Firella, presentant una potència 
màxima d'uns 250 m. En les comptades 
ocasions en què s'ha pogut observar 
(oest de sa Coma Vella x:51360; 
y:436700), es deposita discordantment 
sobre les margues neocomianes i el 
seu sostre coincideix sempre amb la 
superfície topogràfica. 

El tram inferior aflorant el formen 


un paquet massiu de margues grises 
riques en matèria orgànica que interca- 
len alguns nivells detrítics amb acumu- 
lació de gasteròpodes marins. En 
aquest tram esisteixen bancs de lignits 
poc potents que s'explotaren a les zo- 
nes de Firella i Son Ramonet. 

Sobre els anteriors nivells es situen 
unes calcarenites en bancs de 0,5 a 
1,5 m de potència amb abundants bio- 
clasts (miliòlids, orbitolínids i rodofícies). 
Els interbancs estan formats per mar- 
gues i llims que contenen pelecípodes, 
nummulits, gasteròpodes, bivalves i co- 
ralls solitaris. La seva potència és de 
10 a 15 m. 

A continuació ve un tram margós, 
lleugerament detrític, d'uns 50 m de po- 
tència. La litologia dominant són unes 
margues grises molt bioturbades que 
intercalen nivells llimoso-arenosos de 
poc gruix que cap al sostre es van fent 
dominants. 

El tram superior presenta un gruix 
d'uns 70 m i está format per nivells 
biocalcarenítics disposats en bancs de 
0,5 a 1 m de potència. Els bioclasts 
son fonamentalment nummulits, miliòlids 
i rodolits. Aquest darrer tram correspon- 
dria a la Fm. Calcàries de Galdent de 
Ramos (1988), mentre que els trams 
suprajacents correspondrien a la Fm. 
Lutites del Calvari, del maitex autor. 

Als voltants de sa Coma Vella, de 
tot el conjunt d'aquesta seqüencia, so- 
lament aflora el tram superior calcare- 
nític (Fm. Calcàries de Galdent), que 
aquí es disposa de forma discordant 
sobre el Neocomià. 


Cattià - Aquitanià: (U) 


El trànsit Oligocè-Miocè es caracte- 
ritza per la presència d'una sedimenta- 

Fig. 1; Situació de la zona cartografiada corresponent a l'extrem meridional de les Serres 
de Llevant. 
Location of the mapped zone corresponding to the southern of Serres de Llevant. 

ció detrítica associada a un ambient li- 
toral. Tot i que de forma discontinua, 
aquesta unitat està molt estesa per tota 
l'illa de Mallorca i és assimilable a la 
Fm. Calcarenites de Sant Elm de Ro- 
dríguez-Perea (1984). Se situa en clara 
discordança sobre el Dogger, Malm i 
Cretaci (per exemple al sud de Sant 
Salvador, x:51628, y:436722), i en molt 
contades ocasions sobre l'Eocè (nord 
de Son Galerí, x:51436, y:436742). Està 
formada per conglomerats mal classifi- 
cats i gresos. Els conglomerats presen- 
ten suport de còdols o de matriu areno- 
sa i ocasionalment contenen intercala- 
cions poc potents de llims arenosos. 
Els còdols pertanyen al Mesozoic i, en 
menor mesura, al Paleogen. Els gresos 
estan ben cimentats i presenten una 
estratifiació poc visible. Contenen una 
associació de foraminifers bentònics que 
han permès atribuir aquestes fàcies al 
Cattià-Aquitanià (Pares, 1985). S'este- 
nen pels voltants de Sant Salvador i al 
SVV del puig Gros, a on poden assolir 
una potència de fins a 70 m. 


Aquitanià - Burdigalià: (A) 


Aquesta unitat aflora extensament 
per tot el sector occidental de l'àrea 
cartografiada. Malgrat això, no s'han po- 
gut realitzar més que sèries molt par- 
cials, generalment a l'interior de pedre- 
res d'argila, ja que es troba molt cober- 
ta. Es caracteritza per la presència de 
dos grups de fàcies, sense poder preci- 
sar-ne la relació. El primer grup estaria 
format per sequències rítmiques, que 
generalment no superen els 75 cm de 
gruix, que s'inicien amb gresos amb 
base lleugerament erosiva que passen 
progressivament a lutites de color viola- 
ci o rogenc. El segon grup está format 

per argiles i llims de colors violacis o 
blavosos amb nòduls ferruginitzats i 
sense estructures visibles. Malgrat que 
no és freqüent la presència de fauna, 
en unes mostres recollides a l'est del 
puig de sa Cista (x:51417, y:436866), 
compareixen un gran nombre de fora- 
minífers, principal-ment bentònics, que 
G. Colom va tenir l'amabilitat de revisar 
situant-los, amb reserves, a l'Aquitanià. 
Basant-nos en això i en criteris de geo- 
logia regional, hem situat aquest tram 
entre l'Aquitanià i el Burdigalià inferior. 
Llur potència es desconeix ja que la 
seva base no s'observa, però podria 
superar fàcilment els 150 m. 


Budigalià - Langhià: (M) 


En la regió estudiada aquest grup 
de fàcies presenta una distribució molt 
reduida limitada a la base de sa Mola, 
al SVV de Felanitx (x:51226, y:436808). 
La qualitat dels afloraments amb prou 
feines permet deixar entreveure alguns 
metres de sèrie, però per les seves 
característiques es pot assignar a la 
Fm. Turbidítica de Banyalbufar de Ro- 
dríguez-Perea (1984). Aquests dipòsits, 
que arriben a assolir força gruix a la 
regió central de l'illa, estan formats ma- 
joritàriament per margues i silexites 
d'origen turbidític entre les que s'inter- 
calen bancs de calcarenites. 

A les rodalies de Felanitx, aques- 
tes margues queden fossilitzades per 
les calcarenites postorogèniques de sa 
Mola i es impossible reconèixer la base 
de la seqüéncia (topograficament se 
situa la unitat anterior però el contacte 
entre ambdues està cobert). 

Fig. 2, Columnes litològiques simplificades de les diferents tectòniques. 
Simplified lithologic logs of the different tectonic units. 

Materials Postorogènics: (P). 


Les sequències postorogèniques 
inclouen des del Miocè superior (Tor- 
tonià) fins al Quaternari i se situen a 
les Marines formant superfícies tabulars 
que fossilitzen a les unitats anteriors. El 
Tortonià i Messinià presenten fàcies 
marines de plataforma soma o litorals, 
que en direcció a les serres perden 
potència a favor de sediments al.luvials 
constituits per bretxes, conglomerats i 
llims. El seu gruix no supera els 70 m. 
El Plioquaternari esta format per nivells 
de platja a les proximitats de la costa i 
per eolianites i sediments al.luvials a 
les zones més allunyades d'ella. Pre- 
senta un gruix molt reduit. 


Tectònica 


A partir de la cartografia geològica 
s'han diferenciat sis unitats tectòniques 
i una unitat postorogènica. Cada una 
d'aquestes unitats presenta uns límits 
(en ocasions fora de la regió estudiada) 
definits i una determinada sequència 
estratigàfica (Fig. 2), que és tallada, a 
la base, per un pla d'encabalcament. 
Les unitats tectòniques es desplacen 
seguint una determinada seqüéncia 
cronològica. Les caractístiques d'aques- 
tes set unitats són les seguents (Fig.3): 


Unitat Tectónica 1 (Inferior o autòctona 
relativa) 


Aquesta unitat només aflora en el 
sector més occidental de les serres. Es 
compon bàsicament dels termes lutítics 
de l'Aquitano-burdigalià (A) i solament 
als voltants de Felanitx (base de Sa 
Mola), aquests nivells estan acompa- 


nyats de les turbidites del Burdigalià su- 
perior-Langhià (M). La base d'aquesta 
unitat no aflora i per damunt està 
recoberta pels materials postorogènics o 
per d'altres unitats en contacte tectònic. 
Aquesta unitat no ha estat individua- 
litzada pels autors que han estudiat la 
regió amb anterioritat. 

Un dels afloraments més significa- 
tius és el de la pedrera del puig de 
Sant Nicolau (x:51237, y:436868), al 
sud de Felanitx. En ell s'aprecien plecs 
de radi de curvatura d'ordre decamètric 
amb vergència cap el NVV. Com es pot 
observar a nombrosos punts (per exem- 
ple: al nord de can Galerí x:151396, 
y:436739), els plans d'encavalcament 
superposats tallen a aquests plecs. 


Unitat Tectónica II 


Aquesta unitat presenta una distri- 
bució limitada i està constituida exclusi- 
vament pels materials oligocens (O) de 
les Fms. de Margues del Calvari i Cal- 
càries de Galdent de Ramos (1988). Se 
situa al SE de Felanitx (puig del Cal- 
vari) i a les zones de Firella i Son Ra- 
monet. Correspon a una part de les 
unitats tectòniques: "B" de Darder 
(1925), Inferior de Pares (1985) i 5' de 
Sàbat (1986). 

Es disposa sempre sobre la unitat 
anterior per mitjà d'un pla d'encaval- 
cament de direcció general NE-SW. Les 
relacions geométriques d'ambdues uni- 
tats es poden observar bé a una petita 
excavació situada al SE del puig de sa 
Cista (x:51417; y:436866). 


Unitat Tectònica lll. 


Aquesta unitat presenta una àmplia 

distribució pel sector septentrional, 
estant situats la major part dels seus 
límits fora de la regió estudiada. Està 
constituida pels termes dolomítics del 
Triàsic superior i Lias (L) al que oca- 
sionalment (SE de can Cordella), se li 
superposen les hemipelagites del Dog- 
ger i Malm (J). Correspon a una part 
de les unitats tectòniques: "C" de Dar- 
der (1925), Intermedia de Pares (1985) 
i a un sector de les unitats números 6 
i 7 de Sabat (1986). Se situa mitjançant 
pla d'encavalcament de direcció general 
NE-SW sobre les unitats | i ll. Aquesta 
relació és difícilment observable a les 
rodalies de Felanitx, però es pot deduir 
de l'estudi dels afloraments de la zona 
de Son Ramonet, al SVV d'aquesta vila. 
En aquesta contrada es pot observar 
(per exemple a x:51132, y:436644) com 
les dolomies se situen per damunt els 
llims de la unitat | o (per exemple a 
x:51064; y:436645), per damunt de les 
calcarenites de la unitat Il. 


Unitat. Tectònica IV. 


Aquesta unitat s'extén àmpliament 
per tota la regió descrita ocupant, igual 
que la unitat |, les zones més depri- 
mides (valls des Carritxó , Cas Concos 
i sud-est de Felanitx). Está formada per 
les calcàries i margocalcáries del Juràs- 
sic mitjà i superior (J), les margues del 
Cretaci (C), les calcàries de plataforma 
de l'Eocè (E), el terme superior de la 
unitat (O) (Estampià) i les calcarenites i 
conglomerats de l'Oligocè superior- 
Miocè inferior (U). Correspon a la quasi 
totalitat de les unitats tectòniques: "B" 
de Darder (1925), Inferior de Parés 
(1985) i 5' de Sàbat (1986). 

Es disposa mitjançan un pla d'en- 


cavalcament sobre les unitats |, Il i WI. 
El contacte amb la unitat | es pot ob- 
servar bé al sud de Felanitx, entre son 
Bennáser, sa Coma Vella i can Galerí 
(x:51396; y:436738). El contacte amb la 
unitat Il és difícil d'observar directament 
ja que es reduit i sol estar cobert, però 
es dedueix al nord de Son Bennàser i 
el contacte amb la unitat III, s'observa 
en nombrosos punts: carretera d'accés 
a Sant Salvador (x:51582; y:436776), 
Binifarda (x:51580, y:436537), can Felia 
(x:51400, y:436630), etc. 

A l'interior d'aquesta unitat són fre- 
quents, principalment a la zona compre- 
sa entre es Carritxó, el puig de s'En- 
vestida i s'Horta, els duplex en els que 
intervenen el Cretaci i l'Eocè. En gene- 
ral s'observen dos tipus de plecs, el 
primer estaria format per plecs molt 
laxos, de gran radi de curvatura, amb 
eixos de direcció NVV-SE, com succeeix 
en la vall del Carritxó a s'Horta, que 
són tallats pels plans d'encavalcament 
de les unitats superiors. El segon tipus 
es caracteritza per presentar radis de 
curvatura d'escala mètrica i direcció 
variable (un bon aflorament és el situat 
a la pedrera de Son Suau x:51436, 
y:436850), que Sàbat (1986) atribueix a 
slumps, tot i que es podria tractar de 
plecs relacionats amb els encavalca- 
ments. 


Unitat Tectònica V. 


Aquesta unitat afiora als voltants 
del puig de Sant Salvador i als turons 
situats a l'oest del puig Gros. Està for- 
mada per les fàcies margocalcàries del 
Dogger i Malm (J) sobre les que es 
disposen, en contacte discordant, les 
fàcies detritico-carbonatades del Cattià- 

Aquitanià (U). Correspon a una part de 
les unitats tectòniques: "B" de Darder 
(1925), Inferior de Parés (1985) i 5' de 
Sàbat (1986). 

En la majoria d'ocasions s'emplaça 
tectònicament sobre la unitat anterior, a 
la qual sol estar molt associada, però 
també ho pot fer sobre les unitats | i 
Ill. El contacte amb les unitats III i IV 
s'observa bé a la carretera d'accés a 
Sant Salvador (x:51578, y:436772) i el 
contacte amb la unitat | al sud de Cas 
Concos (sud de sa Galera x:51129; 
y:436054). 


Unitat Tectònica VI (Superior). 


Aquesta unitat forma el sostre de 
les unitats tectòniques presents a la zo- 
na estudiada, i constitueix el punt cul- 
minant de la majoria dels puigs amb 
cotes superiors als 200 m (Sant Salva- 
dor, sa Comuna Grossa, s'Envestida, 
puig Gros, puig de ses Donardes, puig 
de ses Mamelles, etc.). Està formada 
per les dolomies del Lias (L) a les que 
se superposen, en ocasions mitjançant 
contacte tectònic substractiu, les cal- 
càries i margues del Dogger i Malm (J). 
Es correspon amb les unitats tectó- 
niques: “C” de Darder (1925), Intermé- 
dia i Superior de Parés (1985) i amb 
una part de les unitats 6 i 7 i la tota- 
litat de la 7' de Sàbat (1986). 

S'emplaça mitjançant pla d'encaval- 
cament subhorizontal sobre les unitats |, 
III, IV i V. El contacte tectonic amb la 
unitat | es pot observar al sud de Cas 
Concos (x:51135; y:436182). El contacte 
amb la unitat lll no s'ha pogut seguir 
de forma clara degut a la manca de 
diferències litològiques, però es dedueix 
de la geometria general del conjunt de 
les unitats. Únicament a la intersecció 


de la carretera de Felanitx-Santanyí 
amb el puig de sa  Quarentena 
(x:51372; y:436582), s'observa com les 
dolomies del Lias se situen, mitjancant 
contacte tectónic, per sobre d'unes 
dolomies que podrien pertànyer a la 
unitat Ill. Finalment, el contacte amb les 
unitats IV i V es pot apreciar en nom- 
brosos punts de la regió estudiada. 

Les direccions estructurals d'aques- 
ta unitat, juntament amb les de les uni- 
tats IV i V, són predominantment NW- 
SE en el sector més oriental de les 
serres, amb vergéncia cap al NE. Per 
altra banda, en el sector més occidental 
les direccions estructurals són molt més 
variables, existint però un predomini, 
sobre tot a mesura que ens allunyam 
cap a l'oest, de les de direcció NE-SVV 
amb vergència cap al NVV. 


Unitat Postorogènica (P) 


Aquesta unitat és discordant i fos- 
silitza els relleus estructurats formats 
per les unitats anteriors. Està constitui- 
da pels nivells calcarenítics de platafor- 
ma del Miocè superior entre els que 
s'intercalen, en direcció a les serres, 
nivells al.luvials de llims vermells, bret- 
xes i conglomerats. Aquestes seqüén- 
cies al.luvials es continuen durant el 
Pliocè i Quaternari. 


Discussió i conclusions 


A l'àrea compresa entre les locali- 
tats de Felanitx, Portocolom i Santanyí, 
que es correspon amb el sector més 
meridional de les serres de Llevant, 
s'ha caracteritzat una successió estrati- 
gàfica que s'inicia en el Triàsic superior 
i finalitza en el Quaternari, amb una 


Ll. Moragues, Estudi geològic de les serres de Llevant 


llacuna estatigàfica important entre el 
Cretaci superior i l'Eocè inferior. 

El Mesozoic (L), (J) i (C), presenta 
unes fàcies molt uniformes a totes les 
unitats tectòniques, que en general po- 
den esser assimilades amb les de la 
resta de l'illa (Barnolas, 1984). Per altra 
banda, i dins del context de les serres 
de Llevant, Fornós et al. (1984), des- 
criuen a la zona de so na Moixa (Ma- 
nacor), una seqüéncia mesozoica amb 
els seus termes similars als reconeguts 
més al sud. 

En comparació amb el reste de les 
Serres de Llevant, el Paleogen aflora 
aquí molt més extensament i presenta 
característiques molt diferenciades a la 
resta de l'illa. L'Eocè mitjà i l'Oligocè 
inferior afloren únicament a la unitat 
tectònica IV, sense que s'hagi pogut 
apreciar una continuitat sedimentària 
entre ambdós, mentre que la sequència 
Eocè superior-Oligocè inferior aflora úni- 
cament a la unitat Il. 

El trànsit Paleogen superior-Neo- 
gen inferior (U), presenta unes carac- 
terístiques similars a la resta de l'illa i 
es deposita a les unitats IV i V. 

L'Aquitanià-Burdigalià (A), s'ha des- 
crit únicament en aquest sector de les 
serres, però podria esser més extens i 
estar relacionat amb unes fàcies molt 
similars que apareixen a les pedreres 
d'argila situades entre Vilafranca i Ma- 
nacor. La seva posició estratigràfica és 
encara incerta i bàsicament s'ha obtin- 
gut a partir de criteris de geologia re- 
gional. 

Les turbidites del Burdigalià supe- 
rior-Langhià (M), presenten una distribu- 
ció superficial molt reduida i son fàcil- 
ment assimilables a les de la zona cen- 
tral de Pilla. 

El Miocè superior, Pliocè i Quater- 

nari, es disposen en forma tabular i en 
discordança amb les anteriors unitats. 

Des del punt de vista estructural, 
s'han diferenciat sis unitats tectòniques 
separades per plans d'encavalcament, 
gairebé sempre subhoritzontals. De l'es- 
tudi de la cartografia i de la geometria 
dels contactes, es dedueix que existeix 
una direcció estructural marcada NVV-SE 
amb vergència cap el NE en el sector 
oriental de l'àrea i una direcció, menys 
marcada, amb tendència al NE-SVV i 
vergència cap el NVV, en el sector més 
occidental. 

Per explicar l'existència d'aquestes 
dues direccions estructurals, s'ha supo- 
sat que a la zona s'han succeit dues 
fases tectòniques compressives de di- 
recció perpendicular. Aquesta hipòtesi, 
amb algunes matitzacions, fou ja apun- 
tada per Darder (1925), per al sector 
meridional de les Serres de Llevant i 
per Escandell i Colom (1960), per al 
conjunt de tota l'illa. 

La primera fase compressiva s'ini- 
ciaria amb una etapa de plegament que 
afectaria les sequències mesozoica 
i paleògena. Un pic plegades, s'instala- 
rien de forma discordant les sequències 
detrítiques del Cattià-Aquitanià i poste- 
riorment, o fins i tot de forma simultània 
a la deposició d'aquestes seqüéncies, 
té lloc l'emplaçament de les làmines 
encavalcants que en aquest sector es 
caracteritzen per presentar els seus 
plans d'encavalcament subhoritzontals i 
per tallar els plecs anteriors. L'edat 
d'aquets encavalcaments seria, com a 
màxim, simultània o posterior al Cattià- 
Aquitanià i anterior a la deposició de 
les turbidites del Burdigalià-Langhià. Les 
direccions estructurals dominants 
d'aquesta fase serien NVV-SE i els 
escurçaments es dirigirien cap al NE. 

En aquesta primera fase estarien 
implicades les unitas tectòniques Ili, IV, 
V i VI. Malgrat tot, creim que aquesta 
compressió es pot fer extensiva, com a 
mínim, al sector de les serres que va 
del seu extrem meridional fins a Sant 
Llorenç-Son Cervera (El sector de la 
península d'Artà presenta unes carate- 
rístiques en part diferenciades). 

L'existència d'aquesta primera fase 
explicaria l'absència dels nivells turbidí- 
tics miocens a l'emplaçament dels man- 
tells d'aquestes unitats, la variació de 
fàcies, juntament amb la manca de 
continuitat estratigràfica, existent entre 
els Paleogens de les diferents unitats 
tectòniques i el fet de que les direc- 
cions estructurals siguin perpendiculars 
a les dominants a la resta de l'illa. 

La segona fase compressiva s'ini- 
ciaria al final de la sedimentació de les 
turbidites miocenes i podria extendre's 
fins al Serraval.lia (fora de la zona car- 
tografiada i en les proximitats de Justa- 
ní, a l'oest de la carretera de Felanitx- 
Manacor, s'observa com el Mesozoic se 
situa tectónicament sobre les calcá-ries 
del Miocé mitja -Unitat de Calcáries de 
Son Talent-). El Miocé superior (Torto- 
nia), marcaria el final d'aquest cicle. 
Les direccions dels escurgaments 
d'aquesta segona fase serien, com a 
quasi tota la resta de l'illa, cap el NW, 
perpendiculars a l'anterior, i les seves 
característiques estructurals es podrien 
assimilar a les descrites per Anglada et 
al. (1986) a la zona de Randa i per Es- 
candell et al. (1992) a la zona de Sineu 
- Sant Joan. 

Si solament tenim en compte 
aquesta segona fase, es pot afirmar 
que a la zona cartogafiada únicament 
existeixen tres unitats tectòniques, la 
primera correspondria a la unitat inferior 


o unitat |, que representaria l'autocton 
relatiu, la segona correspondria a la 
unitat ll, que encavalca sobre l'anterior 
i la tercera correspondria a una única 
unitat formada pel conjunt de les uni- 
tats compreses entre la lll i la VI, ja 
estructurades en la fase anterior i que 
es desplaçarien com a un únic bloc 
que es situaria, mitjançant pla d'enca- 
valcament, sobre les unitats | i Il. 

Aquesta hipòtesi pressuposa l'exis- 
tència d'un massís, ja estructurat en 
base a mantells i possiblement emergit, 
situat a l'est de les actuals serres i en 
el moment en què a l'oest es depositen 
les turbidites miocenes. D'aquest massís 
podrien procedir els còdols paleozoics i 
del Buntsandstein que contenen algu- 
nes de les sequències del Neogen mitjà 
de les zones del centre i llevant de 
Pilla. Una part d'aquest massis es 
desplaçaria posteriorment cap al NVV i 
seria el que a l'actualitat forma les 
unitats: ll, IV, V i VI. 

Les conclusions aqui descrites 
s'han obtingut a partir de l'estudi de la 
cartografia de superficie i intenten donar 
una explicació al major nombre possible 
de dades. Per a la verificacio d'algunes 
de les hipòtesi anteriorment presenta- 
des, seria convenient reatlizar un estudi 
microestructural que, com ja apuntàrem 
anteriorment, està fora de l'abast 
d'aquest treball. Al mateix temps, es 
deuria extendre l'àrea a cartografiar 
molt més al nord aixi com definir les 
relacions entre la tectònica i la sedi- 
mentació. 

de classifiar els foraminífers bentónics 

A Antoni Rodríguez-Perea, per les apor- 

